Publication: Magyar Közlöny
Issue: MK-2000-58 (Year: 2000, Number: 58)
Era: 1990-2004
Section: egyes szabályokról szóló 1993. évi LXXVIII. törvényben
Paragraph Index: 98

(2) (A pályázó által benyújtott pályázatnak piaci alapú bérlet esetén tartalmaznia kell, ...) „— a pályázati költségek, illetve az óvadék megfizetésére vonatkozó nyilatkozatát.” A 9. § (6) bekezdése szerint: „(6) Az óvadék, amely a havi bérleti díj legalább ötszörösének és legfeljebb tízszeresének megfelelő összeg, befizetése a kezelőnél a bérleti szerződés megkötésének feltétele.” Az Alkotmánybíróság több határozatában, más települési önkormányzati rendeletek hasonló rendelkezéseinek vizsgálata kapcsán megállapította, hogy „törvényi felhatalmazás hiányában az önkormányzat a bérleti jogviszony létrejöttének feltételeként óvadék megfizetésének kötelezettségét rendeletében jogszerűen nem írhatja elő”.

Source: https://magyarkozlony.hu/hivatalos-lapok/e4e3c68b8df4023f238511317509d2a09bd1aea4/dokumentumok/716c56b5c6fe85c6738eacabe461b69e9c31746d/letoltes